SK
C 15/62
Úradný vestník Európskej únie
12.1.2022
Streda 19. mája 2021
subsidiarity a lepšej právnej regulácie vrátane testu MSP; v tejto súvislosti zdôrazňuje potrebu pružného trhu s vodíkom s cieľom umožniť inovátorom, aby v plnej miere využili výhody a znížili náklady na výrobu vodíka, pričom treba zohľadniť skutočnosť, že trh s vodíkom ešte nie je vyspelý a potrebuje sa rozvíjať;
15. domnieva sa, že koncepcia trhu EÚ s plynom a balík opatrení v oblasti čistej energie by mohli slúžiť ako základ a príklad regulácie trhu s vodíkom; zdôrazňuje, že rýchly a predvídateľný rozvoj fungujúcej výroby vodíka si tiež vyžaduje demokratické verejné plánovanie, ktoré spája výrobcov, pracovníkov a ich odbory, vedcov a mimovládne organizácie (MVO); nabáda tiež Komisiu a členské štáty, aby posúdili konkrétne riešenia s cieľom zvýšiť výrobu vodíka v menej prepojených alebo izolovaných regiónoch, ako sú ostrovy, a zároveň zabezpečiť rozvoj súvisiacej infraštruktúry, a to aj vrátane zmeny jej účelu;
16. vyzýva Komisiu, aby do svojich posúdení vplyvu týkajúcich sa revízie príslušných právnych predpisov zahrnula a posúdila právne požiadavky, ktoré sú potrebné pre udržateľné vodíkové hospodárstvo EÚ, s cieľom naplniť zvýšené ambície EÚ v oblasti klímy a zabezpečiť, aby bol vodík z obnoviteľných zdrojov hospodársky atraktívnejší; naliehavo vyzýva Komisiu, aby preskúmala najmä revíziu smernice o obnoviteľných zdrojoch energie, smernice o zdaňovaní energie (18) a smernice o ETS s cieľom zabezpečiť rovnaké podmienky a nadčasový regulačný rámec pre vodík;
17.
víta ambiciózne ciele Komisie zvýšiť kapacitu elektrolyzérov a výroby vodíka z obnoviteľných zdrojov; vyzýva Komisiu, aby vypracovala plán zavedenia a rozširovania elektrolyzérov a nadviazala partnerstvá na úrovni EÚ na zabezpečenie ich nákladovej efektívnosti; naliehavo vyzýva Komisiu a členské štáty, aby odstránili existujúcu administratívnu záťaž a stimulovali rozširovanie hodnotového reťazca a zavádzanie vodíka z obnoviteľných zdrojov na trh s cieľom dosiahnuť jeho technologickú vyspelosť a konkurencieschopnosť poskytnutím finančných stimulov a špecializovaných systémov financovania vrátane inovačných riešení, ako sú výkupné príplatky za vodíka z obnoviteľných zdrojov dodávaný do vodíkovej siete, revíziou pravidiel štátnej pomoci a vykonaním komplexnej revízie systémov stanovovania cien energie a zdaňovania s cieľom internalizovať externé náklady; zdôrazňuje, že vodík z obnoviteľných zdrojov by sa mohol stať konkurencieschopným pred rokom 2030 za predpokladu, že budú vynaložené potrebné investície a vytvorený primeraný regulačný rámec a energia z obnoviteľných zdrojov bude konkurencieschopná;
18. poznamenáva, že udržateľné vodíkové hospodárstvo by malo umožniť zvýšenie kapacít v rámci integrovaného trhu EÚ s energiou; uznáva, že na trhu budú existovať rôzne formy vodíka, ako je obnoviteľný a nízkouhlíkový vodík, a zdôrazňuje, že je potrebné investovať do dostatočne rýchleho zvýšenia výroby energie z obnoviteľných zdrojov, aby sa dosiahli ciele EÚ v oblasti klímy a environmentálne ciele na roky 2030 a 2050, pričom uznáva, že nízkouhlíkový vodík je preklenovacou technológiu v krátkodobom a strednodobom horizonte; vyzýva Komisiu, aby posúdila približné množstvo nízkouhlíkového vodíka potrebného na účely dekarbonizácie, kým vodík z obnoviteľných zdrojov nebude môcť zohrávať túto úlohu samostatne, v akých prípadoch a ako dlho; vyzýva Komisiu a členské štáty, aby obmedzili regulačné a hospodárske prekážky s cieľom podporiť rýchle zavádzanie vodíka na trh; ďalej konštatuje, že je potrebné zabrániť neudržateľnému využívaniu zdrojov, pretrvávajúcim emisiám metánu, viazaniu uhlíka a uviaznutým aktívam; zdôrazňuje, že využívanie vodíka by malo prispieť k dosiahnutiu cieľov EÚ v oblasti klímy a k rýchlemu rozvoju a zavádzaniu vodíka z obnoviteľných zdrojov;
19. zdôrazňuje, že je dôležité čo najskôr postupne ukončovať vodík založený na fosílnych palivách a zamerať sa na najčistejšie technológie z hľadiska emisií skleníkových plynov; naliehavo vyzýva Komisiu a členské štáty, aby bezodkladne začali pozorne plánovať tento prechod, aby sa výroba vodíka na báze fosílnych palív začala rýchlo, predvídateľne a nezvratne znižovať a aby sa zabránilo predĺženiu životnosti výrobných zariadení založených na fosílnych palivách; konštatuje, že niekoľko miest na výrobu vodíka na báze fosílnych palív sa nachádza na územiach zapojených do spravodlivej transformácie a zdôrazňuje, že účinné podporné opatrenia by sa mali zamerať na dekarbonizáciu súčasnej výroby vodíka na báze fosílnych palív; naliehavo žiada, aby opatrenia zamerané na rozvoj európskeho vodíkového
(18)
Smernica Rady 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny (Ú. v.
EÚ L 283, 31.10.2003, s. 51).